Այս տօնախմբութիւնը մեր անդամուհիներուն խոր գոհունակութիւն եւ պարծանք պիտի պատճառեն՝ աւելի եւս հրահրելով անոնց եռանդը՝ դէպի գործ եւ նուիրում: Շրջանային Վարչութիւնը անցնելով դժուարին հանգրուաններէ, ապրելով շատ տագնապալի օրեր այսօր հպարտ ու բաց ճակատ կը ներկայանայ իր ժողովուրդին իբրեւ կանացի հզօր կազմակերպութիւն՝ իր Հոգեբանական կեդրոնով, Ընկերային Ծառայութեան 4 գրասենեակներով եւ ժրաջան պաշտօնեաներով , Շրջանային Վարչութեան գրասենեակի նուիրեալ անձնակազմով, 16 միօրեայ վարժարաններով եւ 3 մանկամսուրներով, 600 սիրասուն աշակերտներով ու 70 հաւատաւոր ուսուցչական կազմով, 4 նահանգներու մէջ աշխուժօրէն գործող 26 մասնաճիւղերով եւ 1200 ուխտեալ կամաւոր անդամներով: